Vrou op kleinhoewe met skroewedraaier gesteek | Maroela Media
Die aanvallers het 'n venster gebreek om toegang tot die huis te verkry. Foto: Verskaf
'n Vrou is Maandagoggend op 'n kleinhoewe noord van Pretoria deur 'n onbekende aantal aanvallers oorval en met 'n skroewedraaier gesteek.
Marius Müller, nasionale operasionele koördineerder van AfriForum, het aan Maroela Media gesê die vrou, in haar 70's, is omstreeks 10:00 in haar huis op 'n kleinhoewe in die Onderstepoort-omgewing oorval.
Die aanvallers het 'n venster gebreek om toegang tot die huis te verkry. Volgens Müller is dit nie die eerste keer dat die vrou op die kleinhoewe aangeval is nie.
Hennie Brits, paramedikus van Best Care-ambulansdienste, het gesê die vrou is twee keer in haar regterskouer met die skroewedraaier gesteek en daar word vermoed dat haar ribbes moontlik gebreek is. "Sy kon nie regtig onthou hoekom haar ribbes so seer is nie. Ek dink sy was net heeltemal te geskok," het Brits gesê.
Sy is per ambulans na 'n hospitaal geneem.
So jammer vir wat met die tannie gebeur het..
Maar kan een ding nie verstaan! Geen diefwering voor sulke groot vensters dis te maklik..?
En geen diefwering voor die venster nie.Ag nee dan soek jy mos moeilikheid.Geen simpatie eindelik nie maar sy is bejaard waar is haar kinders of familie om te kyk na sulke dinge.
Geen diefwering voor sulke groot venster???
Ek verstaan dat die komando stelsel was doeltreffend met die bekamping van misdaad in die landelike gebiede ,my vraag is kan die sekuriteits maatskapye soos chub nie n komandostelsel of soortgelyk begin in die landelike gebiede nie en funksioneer soos die kommando stelsel met werskeping en die nodige opleiding.Die polisie soos ek verstaan ondersoek misdaad nadat dit gepleeg is en voorkom dit nie.
"Leahim" die regering verbied enige privaat militaristiese eenhede heeltemal.Hulle het geweet solank die Kommandostelsel in werking bly gaan boere se aanvallers groot pakslae kry soos wat gebeur het daar stop hulle toe die Kommando stelsel heeltemal.
emo · 1 jaar gelede
ai hoe tragies ons woon in S.A mense. aanslag op plase en,hoewe n ou dame op,n hoewe sonder diefwering verstaan nie
Mense maak hulle self weerloos teenoor hierdie mense. Kyk net hoe maklik kon hulle by die vester inkom. Sit dik diefwering op en beveilig jou huis. Dis nie meer 1980 nie. Hierdie mense sit en loer soos aasvoels vir maklike teikens. Sterkte
Dit is hartseer om te sien dat mense op kleinhoewes en plase bly sonder voldoende beskerming. Waar is die diefwering . Maar oumense dink nog steeds ons is in die goeie ou dae waar almal vertrou kan word.
Mense jul kla oor diefwering. Die tannie kry nie toelae van die staat vir opgraderings nie. Wat sy doen moet uit haar sak kom.
Ai, baie jammer vir die pyn en trauma!! Sien daar is 'n sekuriteitshek. Dalk, net dalk, mede-lesers, kan die dame dit nie bekostig om al die groot vensters toe te span met sterk genoeg diefwering nie (onthou, dun diefwering breek maklik – word sommer oopgeskop).
Kan iemand haar help met die diefwering??
Dis so maklik om vir mense te se kry diefwering. Mens weet nie wat die dame en haar kinders se finansiele posisie is nie. Somtyds is dit nie omdat jynie wil nie, maar jy kan nie.
Tanya Kruger · 1 jaar gelede
Tannie, ek is opreg jammer vir jou maar jy gaan iets aan jou veiligheid moet doen. Indien jy nie fondse het nie, sal ek verseker help.
Ek weet · 1 jaar gelede
Bob en Jan gebruik 'n bobbejaan-spanner om die diefwering nek om te draai maak nie saak hoe dik die yster is.
oni · 1 jaar gelede
Ek let al vir n geruimetyd op dat dit n algemene tendens is, dat mense net diefwering opsit waar
venster oopgemaak kan word. In vandag se lewe, help dit geensins vir veiligheid nie.
soos reeds genoem,,julle wat kla oor diefwering,gaan help die tannie asb
Dit is maar soos die lewe werk. Ń mens dink mos nooit dit sal met jou ook gebeur nie. Miskien moet iemand die inisiatief neem en ń fonds op die been bring waar mense kan geld leen om hulle te beveilig wanneer hulle dit nie kan bekostig nie.